Document ID: 32013R0302

A BIZOTTSÁG 302/2013/EU VÉGREHAJTÁSI RENDELETE
(2013. március 27.)
a közösségi vámkontingenseknek a Brazíliából, Thaiföldről és más harmadik országokból származó baromfihús számára történő megnyitásáról és igazgatásáról szóló 616/2007/EK rendelet módosításáról
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (1) (az egységes közös piacszervezésről szóló rendelet) és különösen annak 144. cikke (1) bekezdésére és 148. cikkére, összefüggésben 4. cikkével,
mivel:
(1)
A 616/2007/EK bizottsági rendelet (2) a közösségi vámkontingensek igazgatásáról rendelkezik a Brazíliából, Thaiföldről és más harmadik országokból származó baromfihús vonatkozásában.
(2)
A következetlenségek elkerülése érdekében a behozatali jogok és behozatali engedélyek iránti kérelmekre vonatkozó legkisebb és legnagyobb mennyiségeket módosítani kell és össze kell hangolni.
(3)
A kontingensek igazgatásának javítása és összehangolása érdekében az egyes kontingensekre vonatkozó biztosítékot és a behozatali engedélyek érvényességét ki kell igazítani, továbbá rendelkezni kell arról, hogy bizonyos csoportok esetében a behozatali engedély nem ruházható át.
(4)
A mellékletben meg kell határozni, hogy egyes, más országokra vonatkozó kontingensek elosztása bizonyos esetekben vagy Brazíliát, vagy Thaiföldet is érinti.
(5)
A 616/2007/EK rendeletet ezért ennek megfelelően módosítani kell.
(6)
A mezőgazdasági piacok közös szervezésével foglalkozó irányítóbizottság nem nyilvánított véleményt az elnöke által kitűzött határidőn belül,
ELFOGADTA EZT A RENDELETET:
1. cikk
A 616/2007/EK rendelet a következőképpen módosul:
1.
A 4. cikk a következőképpen módosul:
a)
az (5) bekezdés helyébe a következő szöveg lép:
„(5) Minden behozatali engedély vagy behozatali jog iránti kérelemnek tiszteletben kell tartania a tonnában meghatározott legkisebb mennyiségre vonatkozó követelményeket, továbbá a kontingensidőszak vagy -alidőszak tekintetében rendelkezésre álló mennyiség maximális hányadára vonatkozó követelményeket. Az egyes önálló kontingensekre vonatkozó követelményeket az I. melléklet tartalmazza.”
b)
a (7) bekezdés helyébe a következő szöveg lép:
„(7) Az engedély iránti kérelem és az engedély 20. rovatának tartalmaznia kell a II. melléklet A. részében felsorolt bejegyzések egyikét.
Az engedély 24. rovatának tartalmaznia kell a II. melléklet B. részében felsorolt bejegyzések egyikét.
A 3. és 6. csoportra, valamint a 09.4262 tételszámú 6B. kontingensre kiállított engedélyek 24. rovatának tartalmaznia kell a II. melléklet C. részében felsorolt bejegyzések valamelyikét.
A 8. csoportra, valamint a 09.4261 tételszámú 6B. kontingensre kiállított engedélyek 24. rovatának tartalmaznia kell a II. melléklet D. részében felsorolt bejegyzések valamelyikét.
A 09.4263, 09.4264 és 09.4265 tételszámú 6B. kontingensre kiállított engedélyek 24. rovatának tartalmaznia kell a II. melléklet E. részében felsorolt bejegyzések valamelyikét.”
2.
Az 5. cikk (2) bekezdésének helyébe a következő szöveg lép:
„(2) Az engedély iránti kérelem benyújtásakor a 2., 3., 6B. és 8. csoport esetében 100 kilogrammonként 50 EUR összegű biztosítékot kell letétbe helyezni. Az 1., 4A., 4B. és 7. csoport esetében a biztosíték 100 kilogrammonként 10 EUR, az 5A. és 5B. csoport tekintetében pedig a behozatali jog iránti kérelemre vonatkozó biztosíték 100 kilogrammonként 35 EUR.”
3.
A 7. cikk helyébe a következő szöveg lép:
„7. cikk
(1) A 376/2008/EK bizottsági rendelet (3) 22. cikkétől eltérve a behozatali engedélyek és behozatali jogok annak a kontingensidőszaknak vagy -alidőszaknak az első napjától, amelyre a kérelmet benyújtották, ugyanazon kontingensidőszak június 30-ig érvényesek.
Az 5A. és 5B. csoport esetében azonban az engedélyek a 376/2008/EK rendelet 22. cikkének (2) bekezdésében foglaltaknak megfelelően a kibocsátásuk tényleges időpontjától számított 15 munkanapig érvényesek.
(2) A 376/2008/EK rendelet 8. cikkének (1) bekezdésétől eltérve az 5A. és 5B. csoporttól eltérő csoportokra vonatkozó engedélyekből származó jogok nem ruházhatók át.
(3) A 376/2008/EK rendelet 8. cikke (1) bekezdésének sérelme nélkül az 5A. és 5B. csoportra vonatkozó engedélyekből származó jogok csak akkor ruházhatók át, ha az átruházás kedvezményezettje megfelel az 1301/2006/EK rendelet 5. cikkében és e rendelet 4. cikkének (1) és (2) bekezdésében meghatározott jogosultsági feltételeknek.
4.
Az I. melléklet helyébe e rendelet I. mellékletének szövege lép.
5.
E rendelet II. mellékletét E. részként be kell illeszteni a II. mellékletbe.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2013. március 27-én.

Labels: 17
5
3
6
18